بیومتریک پاسپورتی بولگن‌، اوکراین وطنداشلری اروپا بیرلیگی گه اعضا 30 مملکت و شنگن اولکه لریگه ایرکین کیریب چیقیش امکانیتیگه ایگه‌ بوله‌ دی.
ویزه‌ سیز بیومتریک پاسپورتگه ایگه‌ بولگن اوکراین لیکلرگه اروپاده 90 کون قالیش امکانینی بیره‌ دی.
اروپا اتفاقی گه اعضا مملکتلر بیلن بیر قطارده، شنگن اولکه لری قطاریگه کیرووچی ایزلند، ناروی و سویس هم ویزه ‌سیز سیاحت قیلینه ‌دیگن دولتلر بولیب حسابلنه ‌دی.
شنگن ترکیبیده بولمه‌گن انگلستان و ایرلند اوچون ویزه طلب قیلینه‌ دی.
بیراق، بو تیزیم اوکراین وطنداشلریگه اروپا بیرلیگی دولتلریده ایش قیلیش رخصتینی بیرمه‌ یدی.
اوکراین ‌لیک متخصص لر سیاحتلرده 30% آرتیش کوزه ‌تیلیشینی تخمین قیلماقده.
45 ملیون اهالی موجود بولگن اوکراین‌ ده بیومتریک پاسپورتگه ایگه‌ بولگن وطنداش سانی 4 ملیون.
در واقع، اوکراین و سلواکيا جمهور رئیس لری پترو پروشنکو اوکراین همده‌ شنگن دولتلری اورته‌ سیده‌ گی ویزه‌ سیز دورنینگ باشله گن لیگی مناسبتی بیلن آلیب باریلگن تمثیلی آچیلیش مراسمی گه اشتراک ایتدی.
دولت رهبرلری اوکراین چیگره ‌سیده زکرپا‌تیا ولایتی حدودیده‌ گی «اوجگاراد» حدود دروازه سیده اورنه‌ تیلگن تمثیلی «اروپا دروازه‌سی» نی آچدی.
پروشنکو اوکراین پاسپورتی کورینیشیگه ایگه‌ بولگن تمثیلی دروازه‌ نی کلیت بیلن آچدی.
دروازه‌ دن کیریب کیلگن پروشنکونی چیگره‌ نینگ نریگی تامانیده سلواکيا جمهور رئیسی اندریج کیسکه کوتیب آلدی.
پروشنکو مراسمده سوزله‌ گن نطقیده، بونینگ اوکراین اوچون تاریخي واقعه‌ ایکنینی تیلگه آلدی.
او اوکراین وطنداشلری نینگ برچه‌ سی بوندن بویان اروپا بیرلیگی گه ویزه‌ سیز سیاحت قیلیش حقوقیگه ایگه‌ بولیشینی ایتیب اوتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
